Waar die Caprivi buidel maak aan die hoofstroom van die Kwando-rivier, het Pieter Pieterse en sy Ingelsman nou hulle laaste staning gemaak. Die Spookhuis is vasgebou in 'n grasdak-oopplanhuis met biesiemure, en daarnaas 'n groentetuin met drupbesproei
'n Plesierige maar alte gevaarvolle werf is dit. Kwandohond moet sy "landgoed" deel met 'n woeste likkewaan en 'n duikerrammetjie wat sy lyf hond hou. En olifante en seekoeie respekteer maar moeilik 'n mens se woning as dié reg in hulle paadjie uit die rivier gebou is.Met die ander werfbewoners, Shortie en "that woman" en dié se kinders, gaan dit ook nie altyd stemmig nie. Veral nie wanneer"that other woman" haar opwagting maak nie ...As lede van die Mafwestam word Pieter en die Ingilsman boonop dikwels opgeroep om te gaan verneem wat die Indoena en sy Raad van Oumanne van sy stamlede met reguit hare verwag. En as jy 'n Mafwe is, moet jy maak soos die Mafwes maak: kniel en hande klap vir Afrika! - graffitibooks.co.za
Sy vertellinge is eg, aards soos die bodem waaruit hulle groei en heerlik vol humor. Sy resepte, rate en wenke wat hy vrylik uitdeel, is beproef en vol eiegoed uit die omgewing. Die omgewing? Van Tietiesbaai tot aan die "Skedelkus van die dood" ... Torrabaai, waar sy karavaantjie, Die Spookhuis, hom vergesel. Waar hy en sy "Ingilsman" met haar lang, swart hare - gewapen met 'n draadroostertjie, sout en peper en 'n suurlemoentjie - kaalvoet die Namibkus tem.
In Tietiesbaaikos, die eerste boek in die reeks, wat geskryf is in die jare toe Die Spookhuis nog 'n landteken bokant die agterbaai van Tietiesbaai was, leer ons die storiemaker ken wat die lekkerte in die lekker kan raaksien, iemand met 'n deernis vir mens en dier. Die karakters van Tietiesbaai word soos ou bekendes in sy tweede boek, Baai baai Tietiesbaai, maar hulle bly agter as hy teen die einde sy karavaan moet oppak voor die dorpsontwikkelaars uit. Net sy herinneringe vat hy saam. En sy "Ingilsman", na 'n plegtige kaalvoet troue in Die Spookhuis.
Die seekosresepte in Skedelkuskos en die praktiese wenke vir al wat kampeerder en hengelaaris, kan alleenlik kom van 'n man wat die behoeftes van die manne van die Namib ken; van bangwees vir alleerislaap tot by hoe jy 'n galjoen vlek of 'n baberpen uit jou voet haal. En dan sorg hy nog vir die lawwe mense ook. As die kosgeure bokant die voortent die bure begin 10k ... hoe Iyk dit met 'n .. storie?" - omslag